Akrotírin seinämaalaukset

Akrotírin seinämaalaukset eli Akrotírin freskot on nimitys, jota käytetään Akrotírin minolaisaikaisesta kaupungista Santorínin saariryhmään kuuluvalta Thíran saarelta löydetyistä esihistoriallisista seinämaalauksista.

Seinämaalaukset on maalattu minolaisena aikana pronssikaudella noin 1600-luvulla eaa. Ne on maalattu pääosin punaisen, oranssin, ruskean, keltaisen ja sinisen sävyillä sekä valkoisella ja mustalla. Vihreää ei ole käytetty, sillä saarelaisilla ei ollut käytössä vihreää pigmenttiä.

Seinämaalaukset ovat nykyisin museoissa: osa on Kansallisessa arkeologisessa museossa Ateenassa, osa puolestaan Esihistoriallisen Theran museossa Santorínin pääkaupungissa Firássa.

 Merkittävimmät seinämaalaukset 

Merkittävimmät Akrotírista löydetyt seinämaalaukset ovat:

 160px AfrikkalainenPohjoisafrikkalainen mies ja palmupuu. Löydetty rakennuksesta Alfa. Esillä Esihistoriallisen Theran museossa. 160px Alaston poikaAlaston poika, joka kantaa maljaa. Löydetty rakennuksesta Xeste 3. 160px AntiloopitKaksi antilooppia. Löydetty rakennuksesta Beta. Esillä Kansallisessa arkeologisessa museossa. 160px JokiMaisemakuva, joka esittää jokea ja eläimiä. Löydetty niin kutsutusta Länsitalosta. 160px KalastajapoikaAlaston poika, jonka kummassakin kädessä on dolfiineista koostuva kalansaalis. Löydetty niin kutsutusta Länsitalosta. 160px Kevät eli LiljatLiljoja ja pääskysiä. Säilynyt lähes kokonaisena. Löydetty rakennuksesta Delta. Esillä Kansallisessa arkeologisessa museossa. 160px Kokous kukkulalla ja haaksirikkoYläosassa väenkokous, alaosassa haaksirikko. Löydetty niin kutsutusta Länsitalosta. 160px Laivakulkue eli MiniatyyrifreskoNeljän kaupungin kautta kulkevia laivoja, jotka päätyvät lopulta Akrotírin asutukseen itseensä. Merkittävä ajan rakennusten ja merenkulun tutkimuksen kannalta. Löydetty niin kutsutusta Länsitalosta. Esillä Kansallisessa arkeologisessa museossa. 160px LehmätNelijalkaisia eläimiä (lehmiä?). Löydetty rakennuksesta Beta. Esillä Esihistoriallisen Theran museossa. 160px NaisetNaisia. Löydetty niin kutsutusta Naisten talosta. Esillä Esihistoriallisen Theran museossa. 160px Nyrkkeilevät lapsetKaksi nyrkkeilevää lasta. Löydetty rakennuksesta Beta. Esillä Kansallisessa arkeologisessa museossa. 160px PalvojatJoukko naisia. Löydetty rakennuksesta Xeste 3. 160px PapyrusPapyruskasveja. Vihjaa kauppayhteyksistä Egyptiin, sillä papyrys ei kasva Kreikan alueella. Löydetty niin kutsutusta Naisten talosta. Esillä Esihistoriallisen Theran museossa. 160px Potnia TheronPotnia Theron -jumalatar eli minolaisen uskonnon Eläinten valtiatar. Samaa kokonaisuutta Sahraminkerääjät-freskon kanssa. Löydetty rakennuksesta Xeste 3. Esillä Kansallisessa arkeologisessa museossa. 160px RuusukkeetRuusukekuvioita. Löydetty rakennuksesta Xeste 3. Esillä Esihistoriallisen Theran museossa. 160px SahraminkerääjätSahramia keräävä nainen. Samaa kokonaisuutta Palvojat-freskon kanssa. Löydetty rakennuksesta Xeste 3. 160px Siniset apinatKaksi sinistä apinaa. Löydetty rakennuksesta Beta. Esillä Esihistoriallisen Theran museossa.

 Katso myös 

 Knossoksen seinämaalaukset

 Lähteet 

 Aiheesta muualla 

Luokka:Maalaukset
Luokka:Minolainen kulttuuri
Luokka:Thíra